Ca La Pilar té una meravella de menjador, ple de llum durant el dia i caliu de llar de foc quan es fa fosc. La terrassa i el jardí són ideals per dinars a l'aire lliure, en la tranquil·litat més absoluta. La casa té l'encant de les cases antigues i la comoditat de les cases modernes.
El poble de Vilanant és calm i acollidor i, si us agraden les passejades, a tocar de la casa hi trobeu camins maquíssims i un bosc que es perd enllà. Hi hem passat uns dies molt agradables i el tracte amb els propietaris ha estat excel·lent. Moltíssimes gràcies!